Phoenix Suns - Wikipedia, slobodna enciklopedija

# Phoenix Suns

### Sa Wikipedije, slobodne enciklopedije

Phoenix Suns
Konferencija | Zapadna konferencija
Grupa | Pacifička grupa
Osnovan | 1968
Historija | Phoenix Suns 1968. i dalje
Dvorana | US Airways Center
Grad | Phoenix
Boje kluba | ljubičasta, naranđasta i siva
Vlasnik | Robert Sarver
Glavni trener | Mike D'Antoni
Šampion | 0
Konferenciski Šampion | 2 (1976, 1993)
Grupni Šampion | 5 ( 1981, 1993, 1995, 2005, 2006)

Phoenix Suns (fonetski, Feniks Sans) je košarkaški klub, lociran u Feniksu, SAD. Igraju u NBA ligi.

## [uredi] Domaće dvorane

Arizona Veterans Memorial Coliseum (1968-1992)
US Airways Center (bivša America West Arena) (1992-i dalje)

## [uredi] Historija

### [uredi] Početak

22. januara 1968. godine, čelnici NBA lige dozvolili su osnivanje dva nova kluba. Grupa, koju su predvodili Richard Bloch, Karl Eller, Donald Pitt i Don Diamond, je dobila odobrenje za osnivanje kluba u Feniksu. Za menadžera je postavljen, tada 28-godišnji Jerry Colangelo.

U drugoj sezoni postojanja su uspjeli ući u doigravanje, ali su ispali od Los Angeles Lakersa u prvom krugu. To je ujedno bio i prvi susret, od brojnih koje su ove dvije ekipe igrale u doigravanjima, sve do danas.

Tek 1976. godine su uspjeli ponovo doći do doigravanja, i napravili veliko iznenađenje izbacivši u konferencijskom finalu, tada aktuelne prvake, Golden State Warriorse. Ekipu su predvodili Tom Van Arsdale, Alvan Adams i Connie Hawkins. U NBA finalu, Boston Celticsi se nisu dali iznenaditi i Sunsi su izgubili finale u 6 utakmica.

Od 1978. do 1985. godine bili su redovni učesnici u doigravanju, od čega su dva puta uspjeli doći do konferencijskog finala. Prvo su izgubili od Seattle SuperSonicsa (1979), a drugo od Lakersa (1984).

Uslijedile su neuspješne godine i 1987. skandal u kojem su četiri igrača povezana sa upotrebom droge. Nakon skandala, klub je prodat za 44 miliona dolara, grupi koju je predvodio Colangelo.

### [uredi] Novi pravac

Ubrzo su, dovođenjem novih pojačanja, Sunsi ponovo postali ekipa za doigravanje, i od 1989. godine igrali su u njih 13 za redom.U prva dva su ispali u konferencijskom finalu. Od Los Angeles Lakersa 1989. godine, a od Portland Trail Blazersa 1989.

1992. godine, Sunsi se sele u novu dvoranu, a u klub dolazi veliko pojačanje Charles Barkley.

1993. godine Barkley je dobio MVP nagradu, a Sunsi su prošli u prvom krugu Lakerse, u drugom San Antonio Spurse, a u konferencijskom finalu SuperSonicse. Ipak u NBA finalu nisu imali snage za osvajanje titule protiv Chicago Bullsa, predvođenih neponovljivim Michael Jordanom.

U sezonama 2001-02 i 2003-04, su ostvarili negativan omjer, a 2002-03 su ispali u prvom krugu doigravanja.

2004. godine Robert Sarver je za 401 milion dolara postao novi vlasnik kluba, što se pokazalo kao pozitivna promjena u narednim sezonama.

2004-05 i 2005-06 sezone, predvođeni Steve Nashom, Amare Stoudemireom i Shawn Marionom su uspjeli doći u finale konferencije, ali su izgubili od San Antonio Spursa (2005) i Dallas Mavericksa (2006). Nash je u te dvije sezone bio najkorisniji igrač, i postao tek drugi plej, kome je to uspjelo u dvije uzastopne sezone (prvi je bio Magic Johnson).

Danas Sunsi imaju jako respektabilnu ekipu, i od njih se očekuju veliki rezultati.

## [uredi] Istaknuti pojedinci

### [uredi] U Kući slavnih košarke

- Charles Barkley
- Jerry Colangelo
- Connie Hawkins
- Gail Goodrich

### [uredi] Penzionisani brojevi

- 5 Dick Van Arsdale, B, 1968-77
- 6 Walter Davis, B, 1977-88
- 7 Kevin Johnson, B, 1988-2000
- 9 Dan Majerle, K, 1988-95 i 2001-02
- 24 Tom Chambers, K, 1988-93
- 33 Alvan Adams, C, 1975-88
- 34 Charles Barkley, K, 1992-96
- 42 Connie Hawkins, K, 1969-73
- 44 Paul Westphal, B, 1975-80 i 1983-84; trener (otpušten), 1992-96
- 832 Cotton Fitzsimmons, trener, 1970-72 i 1988-92 i 1996 (832 ukupan broj pobjeda)
- Joe Proski (trener)

## [uredi] Vanjski link

Službena stranica ((en))

National Basketball Association (NBA) |
Istočna konferencija
Atlantska grupa: Boston Celtics | New Jersey Nets | New York Knicks | Philadelphia 76ers | Toronto Raptors
Centralna grupa: Chicago Bulls | Cleveland Cavaliers | Detroit Pistons | Indiana Pacers | Milwaukee Bucks
Jugoistočna grupa: Atlanta Hawks | Charlotte Bobcats | Miami Heat | Orlando Magic | Washington Wizards
Zapadna konferencija
Sjeverozapadna grupa: Denver Nuggets | Minnesota Timberwolves | Portland Trail Blazers | Seattle SuperSonics | Utah Jazz
Pacifička grupa: Golden State Warriors | Los Angeles Clippers | Los Angeles Lakers | Phoenix Suns | Sacramento Kings
Jugozapadna grupa: Dallas Mavericks | Houston Rockets | Memphis Grizzlies | New Orleans/Oklahoma City Hornets | San Antonio Spurs

Preuzeto sa: "http://bs.wikipedia.org../../../p/h/o/Phoenix_Suns_91b6.html"

Kategorije: NBA klubovi

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- العربية
- Català
- Česky
- Deutsch
- English
- Español
- Français
- Galego
- עברית
- Bahasa Indonesia
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Русский
- Simple English
- Svenska
- Türkçe
- 中文